रहाणे ने आगे कहा, 'मुझे पूरा यकीन है कि जब गंभीर ने दिल्ली की कप्तानी करने की सोची होगी तो उनके दिमाग में सिर्फ यही होगा कि टीम को किसी भी हाल में जिताना है। मैं उन्हें अच्छे से जानता हूं। मैंने उन्हें भारत के लिए लंबे समय तक खेलते देखा है। वो बेहतरीन खिलाड़ी और कप्तान हैं और खेल के लिए उनके अंदर गजब का जुनून है। हालांकि खेल में उतार-चढ़ाव आते रहते हैं । लेकिन मैदान में वो हमेशा बढ़े हुए मनोबल के साथ ही उतरते हैं। उन्होंने टीम के खराब प्रदर्शन की जिम्मेदारी ली और इस्तीफा दिया ये वाकई काबिलेतारीफ है।'